tomron87/hebrew-wikipedia-sentences-corpus huggingface dataset:
ריהאנה רצתה שהשירים באלבום יהיו קודרים יותר, ולכן ני-יו וצ'אק הרמוני כתבו את "Russian Roulette", שהיה השיר הכי אפל וחולני באלבום.
ריהאנה הגיבה בחיוב על השיר ורצתה שהסגנון שלו יהיה לאורך האלבום כולו.
אחרי שהקשיבה לשיר "Saxon" שבוצע על ידי ניקי מינאז', והופק על ידי הצוות צ'ייס & סטטוס, ריהאנה רצתה לעבוד עם הצמד על האלבום, והם עבדו במשך כמה שבועות במקום לא ידוע.
ריהאנה והצמד עבדו על שירי דאבסטפ, אף על פי שלריהאנה היו כמה חילוקי דעות עם הצמד.
בחודש אוקטובר היא הגיעה למסקנה שהיא רוצה לעבוד גם עם טריקי סטיוארט ו-The-Dream.
השניים טסו לפריז וניגנו לריהאנה את השירים "Rockstar 101" ו-Hard".
גם אמנים נוספים תרמו לאלבום כמו הגיטריסט סלאש, שניגן בגיטרת בס בשיר "Rockstar 101", ו-will.i.am שכתב עם להקתו בלאק אייד פיז את השיר "Photographs".
שיר זה היה מיועד להיכנס לאלבומם של הלהקה, "The E.N.D" ובוצע על ידם, אך בסוף לא נכלל ב-Final Cut והועבר לריהאנה.
בנוסף לכך כותבת השירים אסתר דין שכתבה בעבר שירים לאמנים כמו מרי ג'יי בלייג', וכריס בראון, השתתפה בכתיבת השיר: "Rude Boy".
השיר "The Last Song" היה השיר האחרון שנוצר עבור האלבום.
ריהאנה הקליטה את השיר ב-12 השעות האחרונות להקלטות.
על הקלטת השיר ריהאנה אמרה: "כשאמרו לי שיש עוד 12 שעות לסיום ההקלטות, אמרתי לעצמי אוקיי אני צריכה לעשות את זה, אז פשוט שתיתי מעט יין אדום, ואז נכנסתי לתא ההקלטות עם אורות מעומעמים ושרתי את השיר".
האלבום הוא אלבום בעל צליל אפל יותר ומבשר רעות בניגוד לאלבומיה הקודמים.
האלבום מתאפיין בעיקר במוזיקת פופ ו-R&B, אך גם באלבום משולב אלמנטים של היפ-הופ, רוק, ודאנסהול.
האלבום מאופיין בצליל מלוטש ומשלב סינתיסייזרים מאיימים, בשילוב גיטרה, פעימות מתוחות, מנגינות סולם מינור, והרמוניות קוליות.
שירים כמו "G4L", "Mad House", ו-"Wait Your Turn" משלבים אלמנטים של דאבסטפ כולל סינתיסייזרים מהורהרים.
האלבום משלב גם דאנסהול בשירים "Rude Boy" ו-"Te Amo".
ריהאנה דנה בניהולו המוזיקלי של הפרויקט בריאיון למגזין "גלמור", ואמרה: " השירים הם באמת אישיים.
יש באלבום שירי רוק אנ' רול, אבל זה באמת היפ הופ: אם הסגנון המוזיקלי של ליל ויין וקינגס אוף ליאון הוא כמו האלבום שלי, אז אני ארגיש טוב."
התוכן הלירי של האלבום הוא שירים עגומים על אהבה, שחצנות ומילים הנוגעים על התמדה והתגברות על מצוקות.
המילים של השירים מאופיינים בגוונים קודרים של כעס.
חלק מהשירים באלבום מדברים גם על שחצנות, ומכילים דימויים של אלימות ואכזריות.
בשירים באלבום יש הרבה ניבולי פה וקללות, מה שגרם לאלבום לקבל מדבקה של "אזהרת תוכן" בארצות הברית.
בעוד כמה מבקרי מוזיקה הישוו את תוכן השירים למקרה עם כריס בראון, העיתונאית ג'ון פרלס כתבה שהאלבום "אינו מתייחס באופן ספציפי לאותם אירועים, אבל כמעט ולא מתעלם מהם".
לפי דברי מבקרת המוזיקה אן פאוורס חרטה הוא הנושא העיקרי של האלבום: "אף פעם הזמר לא מתנצל בפני האדם שגרם לו עוול רציני, אבל הוא מכיר ברגשות שלו כלפי אותו אדם, אפילו אם אותו אדם הוא עבריין.
רגשות אלה כוללים חרטה, רוך ועצב עמוק".
ב-8 באוקטובר 2009, ריהאנה חשפה תמונת קידום מכירות בברלין בבגד גוף ומעיל פרווה לבן.
התמונות היו אמורות להיות על העטיפה או החוברת של האלבום.
עטיפת האלבום הסופית לאלבום נעשתה על ידי צלם האופנה אלן פון אנוורת',שאמר כי "ריהאנה יוצרת מראה חדש לאלבום".
אנוורת', שגם עשה את העטיפות לאלבומים The Velvet Rope (1997) של ג'נט ג'קסון, Back to Basics (2006) של כריסטינה אגילרה, ו-Blackout (2007) של בריטני ספירס, המשיך ואמר שריהאנה הייתה מעורבת בכל היבט של עשיית עטיפת האלבום והיה מוכן ללכת עד הגבולות כדי ליצור את עטיפת האלבום.
עטיפת האלבום יצא לאורה ב-27 באוקטובר 2009 והציגה את ריהאנה במצב רוח רע, בתנוחה מהורהרת לובשת עליונית עור ועם ידה מכסה את עין ימין שלה וכל האצבע עטופה בסט מורכב של טבעות.
הכיסוי השחור-לבן הושווה לעטיפות אלבומים של הזמרת גרייס ג'ונס בשנות ה-80.
הסטייל של האלבום מותג על ידי האומן והבמאי הבריטי סיימון נווד, שהיה גם המנהל הקריאטיבי של הקמפיין הפרסומי.
"בילינו הרבה זמן לפתח רעיונות.
כל העניין היה חלום אפל, לתת לה לבטא את כל הדברים האלה בלי להיות ספציפיים/מילוליים."
נווד גם הגה את המראה והתחושה של יצירות האמנות של האלבום בקטעי וידאו, בטלוויזיה, ותרם לסיבוב ההופעות המקדם של האלבום, כולל עיצוב הבמה, תלבושות ורקע חזותי.
ב-15 באוקטובר 2009 ריהאנה פרסמה הודעה בה יש תמונה עם האות R עשויה מתכת ומתחתיה רשום: "The Wait is Ova.
Nov 23 09", המציין את תאריך השחרור עבור האלבום.
יום למחרת ריהאנה שחררה קליפ לסינגל השיווקי: "Wait Your Turn", שהועלה לאתר האינטרנט שלה ב-3 בנובמבר.
קטע מהשיר עם הכותרת "The Wait is Ova" יצא כפרומו ליציאת האלבום, וגם שעון ספירה לאחור באתר האינטרנט שלה.
ב-5 בנובמבר 2009, שודר ראיון טלוויזיוני בתוכנית Good Morning America על התקרית בינה לבין בראון בפעם הראשונה מאז התקרית.
הראיון המשיך למחרת גם ב-ABC's 20/20. בדצמבר 2009 הופיעה על שער מגזין "גלמור", ובינואר 2010 על שער מגזין GQ ובחודש שלאחר מכן על שער מגזין W.
בחודש נובמבר 2009 Island Def Jam התכנסה עם נוקיה לקונצרט קידום מכירות מיוחד שנערך ב-16 בנובמבר 2009, בבריטניה.
הכרטיסים חולקו בחינם לקהל, ואף נוקיה אירחה מסיבות האזנה מכל רחבי העולם ביום האירוע.
ריהאנה צילמה וידאו פרומו לאירוע שהתקיים באקדמיה בריקסטון בלונדון.
היא העלתה לראשונה שירים מהאלבום במהלך האירוע שהיה קונצרט הסולו הראשון שלה מאז התקרית עם בראון.
חנות המוזיקה של נוקיה הציעה גרסה משופרת של האלבום בתאריך השקתו, שכלל רמיקסים לשירי האלבום ושיר נוסף שלא נכלל באלבום: "Hole in My Head", בהשתתפות ג'סטין טימברלייק.
האלבום יצא לאור ב-23 בנובמבר בבריטניה וארצות הברית.
ב-4 בפברואר 2010 ריהאנה הופיעה בפפסי סופרבול בערוץ VH1 יחד עם טימבלנד וג'סטין ביבר.
כדי לקדם את האלבום ריהאנה יצאה לסיבוב ההופעות Last Girl on Earth Tour שהתחיל ב-16 באפריל והיה בין היתר בבלגיה, אירופה, צפון אמריקה ואוקיאניה.
אמנים כמו פיקסי לוט, קשה, ו-Travie McCoy שימשו כזמרי חימום בסיבוב ההופעות.
בנוסף לכך שוחררה לאלבום גרסת רמיקסים שנקראת: Rated R: Remixed ומכילה 10 רמיקסים לשירי האלבום.
האלבום יצא לאור ב-8 במאי 2010 בכל העולם וב-24 במאי באירופה וארצות הברית.
רוב הרמיקסים באלבום היו של מוזיקת האוס בשימוש כבד של סינתיסייזרים.
האלבום הגיע למקום ה-158 בארצות הברית, ומכר עד היום 13 אלף עותקים שם.
הסינגל נשלח לתחנות הרדיו בארצות הברית ב-27 באוקטובר 2009 כסינגל המוביל מהאלבום, ושוחרר להורדה דיגיטלית 6 ימים לאחר מכן.
השיר הוא שיר מסוג בלדת פופ אשר זכתה לביקורות חיוביות ממבקרי המוזיקה, ששיבחו את היכולות הקוליות של ריהאנה והמילים של השיר.
בארצות הברית השיר הגיע בשיאו למקום ה-9, והגיע למקום ה-1 במצעד: Hot Dance Club Songs במדינה.
בבריטניה השיר הגיע למקום ה-9 במצעד שירי ה-R&B, ולמקום ה-2 במצעד הסינגלים הרגיל.
ריהאנה ביצעה את השיר בעונה השישית של X פקטור בבריטניה ומאוחר יותר בתוכנית של דייוויד לטרמן בארצות הברית.
הסינגל השני מהאלבום, בשיתוף עם הראפר יאנג ג'זי, נשלח לתחנות הרדיו בארצות הברית ב-10 בנובמבר 2009. ריהאנה חשבה להקליט את השיר כך שיהיה שונה משאר שירי הפופ שלה.
מבקרי המוזיקה שיבחו את היכולות הקוליות של ריהאנה בשיר ואת ההחלטה לארח את יאנג ג'זי.
השיר הגיע למקום ה-8 בבילבורד בארצות הברית, מה שהפך את השיר לשיר ה-13 של הזמרת שהגיע ל-Top 20 במצעד זה, כאשר היא משווה עם ביונסה.
הישג זה הפך את ריהאנה לאמן הסולו הנשי עם הכי הרבה שירים ב-Top 20 שבמצעד הבילבורד במאה ה-21, ביחד עם ביונסה.
ב-6 במרץ 2010 השיר גם הצליח להגיע למקום הראשון במצעד US Hot Dance Club Songs.
כדי לקדם את השיר ריהאנה הופיעה איתו בטקס פרסי המוזיקה האמריקאית (AMA) במחרוזת עם השיר "Live Your Life" ב-22 בנובמבר, ובתוכנית של אלן דג'נרס בתחילת פברואר 2010, כאשר ביצעה גם את "Don't Stop the Music".
יצא כסינגל השיווקי היחיד מהאלבום ב-13 בנובמבר 2009, באוסטרליה, בברזיל ומדינות נוספות באירופה.
השיר נכתב על ידי ריהאנה, סטארגייט, והצמד צ'ייס & סטטוס.
השיר הוא שיר דאבסטפ בשילוב היפ-הופ.
הקליפ לשיר בוים על ידי אנתוני מנדלר שצולם בצורה מגורענת בשחור-לבן.
את השיר ביצעה בטקס AMA במחרוזת עם Hard, וגם ביצעה את השיר ב- Good Morning America וב-BBC Radio 1's.
השיר הגיע למקום ה-17 במצעד שירי האר אנד בי של בריטניה.
יצא כסינגל השלישי מהאלבום, שוחרר לתחנות הרדיו בארצות הברית ב-9 בפברואר, ושוחרר להורדה דיגיטלית ב-19 בפברואר.
הביקורות על השיר היו מעורבות בקרב מבקרי המוזיקה: חלק מהמבקרים מתחו ביקורת על הסגנון שירה הגברי וה"קפוא" שיש לריהאנה בשיר, ואילו מבקרים אחרים החמיאו לשיר וכינו אותו כשיר בסגנון "יחפני".
השיר הגיע ל-Top 10 ב-28 מדינות שונות, כאשר בין היתר הגיע למקום הראשון באוסטרליה, בתרשים ה-R&B בבריטניה ובבילבורד בארצות הברית.
שיר זה נהפך לשיר השישי של הזמרת שמגיע למקום הראשון בבילבורד, מה שהפך אותה באותה תקופה לאמן הסולו הנשי החמישי עם הכי הרבה שירים במקום הראשון במצעד הבילבורד האמריקאי כאשר היא השוותה עם פאולה עבדול ו-דיאנה רוס.
ריהאנה קידמה את השיר במספר מקומות ובניהם בתוכנית הטלוויזיה Alan Carr: Chatty Man בבריטניה ובטקס האמריקאי Kids' Choice Awards.
Rockstar 101 שוחרר כסינגל הרביעי מהאלבום ב-18 במאי 2010. השיר זכה לביקורות מעורבות ממבקרי המוזיקה שכינו את השיר כ"אגרסיבי", ומתחו ביקורת על השתתפותו של הגיטריסט סלאש בשיר, אותה כינו "במחשבה שנייה".
השיר הגיע למקום ה-24 באוסטרליה ולמקום ה-2 במצעד US Hot Dance Club Songs.
הקליפ לשיר צולם באפריל 2010, ובוים על ידי מלינה מטסוקס, שביימה גם את הקליפים לשירים Hard ו-Rude Boy.
ריהאנה ביצעה את השיר בעונה ה-9 של אמריקן איידול ב-7 באפריל 2010.
הסינגל שוחרר ב-7 ביוני 2010 באירופה בלבד, ויום למחרת גם לאוסטרליה, ניו זילנד ואיטליה.
באמריקה הלטינית השיר זכה לביקורות חיוביות מהמבקרים.
השיר הגיע לעשיריה העליונה במדינות כמו: צ'כיה, הונגריה ופולין, והגיע ל-40 העליונים באוסטרליה, הולנד וסלובקיה, שם הגיע למעמד זהב.
ריהאנה ביצעה לראשונה את השיר ב-Radio 1's Big Weekend, ב-23 במאי 2010.
השיר "Stupid in Love" אף על פי שלא יצא כסינגל, הגיע למספר 7 במצעד של קוריאה הדרומית בשל מכירות דיגיטליות גבוהות.
השיר נכתב על ידי ני-יו וסטארגייט, ואף ני-יו שימש כעוזר הפקה בשיר.
בריאיון עם USA Today, ני-יו סיפר שהשיר נכתב כמה ימים לפני התקרית בין בראון לריהאנה, ולכן השיר לא מבוסס על המקרה כפי שחשבו.
השיר הוא בלדת פופ, R&B ובלדה כוחנית.
חלק מהמבקרים שיבחו את המסירות הרגשית של ריהאנה בשיר, וחלק מהם מתחו ביקורת על כך שהוא אפל מדי.
האלבום דורג לראשונה במקום ה-4 בארצות הברית עם מכירות של 181 אלף עותקים בשבוע הראשון, מה שהפך אותו לאלבום הנמכר ביותר בשבוע הראשון ליציאתו מאלבומיה של ריהאנה.
במדינה האלבום הצליח להגיע גם למקום הראשון במצעד האלבומים R&B/Hip-Hop, מה שהופך את האלבום לראשון של ריהאנה לעשות זאת.
ב-8 בינואר 2010 האלבום הגיע למעמד פלטינה בארצות הברית, ועד נובמבר 2013 מכר האלבום 1.11 מיליון עותקים שם.
בבריטניה האלבום הגיע לראשונה למקום ה-16, והגיע למעמד זהב תוך 4 ימים בלבד.
ב-15 באוקטובר 2010 האלבום הגיע למעמד פלטינה כפולה במדינה (+600,000 עותקים).
ב-24 בינואר 2010 האלבום הגיע למקום ה-30 במצעד, ובשבוע שלאחר מכן עלה למקום ה-27. ב-21 בפברואר הגיע האלבום למקום ה-26, ושבוע לאחר מכן טיפס למיקום הבכורה שלו.
ב-7 במרץ 2010 האלבום הגיע למקום התשיעי, בשבוע ה-15. באותו זמן האלבום הגיע למקום השני במצעדי אלבומי ה-R&B במדינה.
האלבום נהיה לאלבום של ריהאנה שנמכר הכי מהר בבריטניה, כאשר הגיע לפלטינה חודשיים לאחר יציאתו.
ב-26 ביוני 2011 מכירות האלבום הסתיימו במדינה עם 656,527 עותקים.
אף על פי שדורג רק במקום ה-15 באוסטרליה, האלבום הגיע למעמד זהב בשבוע השני שלו במצעד.
באוגוסט האלבום הגיע למעמד פלטינה (70,000+ עותקים).
עם שחרורו של "Rude Boy", האלבום הגיע למקום ה-3 ב-7 במרץ 2010. בפולין האלבום הגיע למקום ה-5, והגיע למעמד זהב עם מכירות של 20,000 עותקים בחודש אחד בלבד.
בשוודיה האלבום הגיע למיקום שיא 9 ב-29 בינואר 2010. בניו זילנד האלבום הגיע לראשונה למקום ה-15, ובפינלנד האלבום הגיע לראשונה למקום ה-28, ובשיאו למקום ה-15. ב-10 באפריל האלבום עלה מהמקום ה-59 למקום ה-18 במצעד ההולנדי.
ביוני 2010 האלבום נכנס מחדש למצעד האלבומים היווני למקום ה-6. בנוסף לכך לקידום האלבום יצא לאור אלבום הרמיקסים: Rated R: Remixed, במאי 2010. האלבום הצליח להגיע למקום ה-158 בבילבורד, ולמקום ה-6 במצעד הדאנס/אלקטרוניקה.
בקנדה האלבום הגיע למקום ה-84, ובכך ניהיה לאלבום הרמיקסים הראשון של הזמרת שהופיע במצעד זה.
ביוני 2010 הופיע לראשונה האלבום במקום ה-11 ביוון.
מכירות האלבום הסתיימו שנה לאחר יציאתו בנובמבר 2010, והסתכמו ב-3.2 מיליון עותקים בעולם.
האלבום זכה באופן כללי לביקורות חיוביות ממבקרי המוזיקה.
האתר Metacritic, אשר נותן ניקוד לאלבומים בהתבסס על 21 ביקורות שונות, נתן לאלבום ציון של 75 נקודות מתוך 100. אן פוטון מ"טיימס", ראה את האלבום כהאלבום הטוב ביותר של ריהאנה, וג'ודי רוזן מ"רולינג סטון", כינתה את האלבום כאחד מאלבומי הפופ הכי טובים של השנה.
אנדי קלמן מ"אולמיוזיק", כינה את האלבום כ"מוגזם", אבל "משכנע" באופן שבו ריהאנה שרה "גבולות בלתי נשכחים כוחניים רבים".
גרג קוט מ"שיקגו טריביון", כינה את האלבום "כרב עוצמה ומרגש אומנותית" "ושריהאנה אישית מרמזת שיש לה הזנה יצירתית יותר מאשר באלבומיה הקודמים".
ג'ון פרלס מ"ניו יורק טיימס" אמר "שאף על פי שהנושא האישי של האלבום הוא אמיץ, זה לא יפגע ביצירתיות שלה".
אן פאוורס מ"לוס אנג'לס טיים", כינתה את האלבום: "דיוקן מורכב ומרתק, שמכיל מגוון רגשות של אישה שעברה התעללות".
אלכס מקפירסון מ"עובדה" אמר שמלבד המוזיקה המעניינת שלה, האלבום חשוב לאיך שריהאנה "תפסה חזרה את השליטה על סיפורה הציבורי, במהלך גיל הכיף הנוכחי שלנו".
בביקורות המעורבות שון פניסי מ"ספין" הרגיש שהאלבום לא מתאים לעוצמות המבוססות של ריהאנה ומצא את הקול שלה שטוח מדי וחסר הבעה כדי להעביר את הכעס של השירים.
ריאן דומבל מ-קלשון מדיה כתב: "האמנותי שהשאיפות שלה הן כיום גבוהות יותר מהיכולות שלה".
מיכאלאנג'לו מטוס של מ"מועדון AV" כתב שהמוזיקה נפוחה לעומת המילים שלה שבאופן שלילי הם "קטעים מתוך מפגש טיפולי".
אלקסיס פטרידיס, כותבת בגרדיאן, מתחה ביקורת על רמיזותיו לתקיפתו של כריס בראון שלה ואמר שהאלבום לא מציע שום דבר מעבר "האינטרס של הציבור התאוותן בחיים הפרטיים שלה".
רוב הרוילה מ-"וילג' וויס" מצא את הסאבטקסט שלא בנוח וציין כי רגעי השיא של האלבום, "מרגשים שהם, עלולים לגרום לך להרגיש אפילו יותר גרועים, יותר מהנקודות השפלות".
האלבום נכלל במקום השלישי ברשימת "עשרת האלבומים הטובים ביותר על ידי מבקרים בשנת 2009".
ברשימת סוף השנה של מהאלבומים הטובים ביותר, לאה גרינבלט מ"בידור השבועי" כינתה את האלבום כהאלבום הפופ הטוב ביותר של השנה.
גרג קוט מ"שיקגו טריביון" דירג אלבום זה מספר שמונה ברשימה של האלבומים הכי טובים שלו לשנת 2009.
פורמט Raw הוא פורמט לקובצי תמונות המופקים ממצלמה דיגיטלית.
המצלמה שומרת לקובץ את המידע מחיישן האור אחרי פעולות עיבוד מינימליות וללא פעולת עיבוד הצבע.
חיישן אור במצלמה דיגיטלית מכיל לרוב מערך מסנני צבע.
תבנית באייר היא הנפוצה ביותר ובה כל פיקסל מייצג צבע בודד (אדום, ירוק או כחול).
כדי לקבל ייצוג צבע מלא, מתבצעת פעולת עיבוד דימוזייק (Demosaic) אשר על פי ערכי צבע שכנים משחזרת את הצבע המלא של כל פיקסל.
כאשר המצלמה שומרת תמונה בפורמט JPEG, TIF או כל פורמט השונה מ-Raw, היא חייבת לבצע את פעולת הדימוזייק ורק אחר כך את שאר פעולות העיבוד הנדרשות לעיבוד התמונה ולפורמט הקובץ (איזון לבן, הפחתת רעשים, ניגודיות, רווית צבע, דחיסה, אינטרפולציה,...).
הייחודיות של קובצי Raw היא בכך שהמידע הנשמר לא עבר את פעולת הדימוזייק ולכן רוב פעולות העיבוד יתבצעו מאוחר יותר בשלב עיבוד קובץ ה-Raw.
צלם העובד עם קובצי Raw יכול לבחור את כל הפרמטרים לעיבוד התמונה לאחר הצילום בזמן העיבוד במחשב וכך להגיע לתוצאות איכותיות ומדויקות יותר מהעיבוד הפנימי המתבצע במצלמה.
נהוג לחשוב שמאחר וקובץ ה-Raw מכיל מידע "גולמי" הוא אינו מעובד אך בפועל קובצי Raw עוברים עיבוד מינימלי על ידי המצלמה: הגברת אות בהתאם ל-ISO הנבחר, ניקוי רעשים, דחיסה מאבדת נתונים או דחיסה ללא איבוד נתונים ועוד עיבודים נוספים.
המצלמה שומרת את הנתונים כקובץ מחשב, שבדרך כלל גדול בהרבה מתמונת JPEG באיכות גבוהה.
כדי להפוך את קובץ ה-Raw לתמונה, יש להשתמש בתוכנת גרפיקה (כמו פוטושופ עם פלאג-אין Adobe Camera Raw או GIMP בעזרת התוסף UFRaw) שיודעת לקרוא את קובץ ה-Raw ולהציג אותו כתמונה.
בדרך כלל תוכנות כאלה גם מאפשרות עיבוד נוסף של הקובץ כגון חיתוך תמונה (crop), תיקוני חשיפה, איזון ללבן (white balance), תיקוני צבע, משחק עם הניגודיות וחידוד התמונה.
לכל מצלמה דיגיטלית יש פורמט raw משלה, שמתבטא במבנה חיישן שונה, מבנה קובץ שונה וסיומת קובץ שונה, בהתאם לטבלה הבאה:
יצרןסיומת קובץפנסוניקRAWלייקהRAWקודאקKDCקנוןCRW או CR2ניקוןNRW או NEFאדוביDNG
חלק מהפורמטים של ה-Raw מבוססים על פורמט TIFF.
בשנים האחרונות מנסה חברת אדובי לקדם את פורמט DNG (ראשי תיבות של Digital Negative) שנועד להיות פורמט Raw אוניברסלי, אחיד ותקני לכל המצלמות.
כותרת המכילה אינדיקטור של סידור הבייטים בקובץ, מזהה הקובץ ועוד.
מידע על מבנה החיישן של המצלמה (תכונות, מבנה מטריצת הפיקסלים, גודל חיישן, רגישות, פרופיל צבע ועוד) שהכרחי על מנת לפרש את הקובץ, להפיק ממנו תמונה ולעבד את הקובץ.
מטא-דאטה ומידע Exif על הקובץ, המצלמה ונתוני הצילום: דגם המצלמה, תאריך הצילום, זמן חשיפה, מפתח צמצם, רגישות החיישן (ISO), אורך מוקד של העדשה, מוד הצילום (ידני, אוטומטי וכו') ועוד.
הנתונים שעל החיישן: כמה אור קלט כל פיקסל ומה צבע הפיקסל.
יש קובצי raw הכוללים עותק מוקטן של התמונה בפורמט JPEG על מנת לתת למשתמש רושם ראשוני של התמונה המוצפנת בקובץ.
איכות גבוהה בהרבה של תמונות.
מאפשר שליטה מלאה על התמונה ועל העיבוד שלה.
מאפשר מניעת עריכה ועיבוד בתוך המצלמה (כגון הורדת רעש וחידוד התמונה)
שומר את כל המידע, או מוחק רק מידע ללא אפשרות לשימוש או לפגוע, וכך מונע איבוד מידע חשוב.
עריכה בעזרת פורמט Raw מאפשרת שינוי של יותר פרמטרים בתמונה.
שמירת מידע בעומק של 12-14 ביט במקום ב-8 ביט של JPEG.
עריכת תמונה שצולמה בפורמט Raw פחות מזיקה לקובץ, וגורמת לפחות איבוד מידע.
אפשרות לעיבוד מתקדם ומותאם אישית בתוכנת גרפיקה על מחשב.
כל השינויים שנוצרים בעריכת קובץ Raw נשמרים בנפרד על הקובץ ולא משנים את הקובץ המקורי, כך שתמיד ניתן להחזיר את הקובץ לקדמותו.
קובץ גדול מאוד מבחינת נפח זיכרון, הן על הכונן הקשיח והן על כרטיס הזיכרון של המצלמה.
קובץ raw גדול פי 2 עד 6 מקובץ JPEG בעל הדחיסה הנמוכה ביותר.
יש צורך בתוכנה ייעודית בשביל לקרוא אותו ולעבוד עמו, רוב התוכנות (כגון דפדפן אינטרנט או מעבד תמלילים גרפי) לא מזהות אותו.
כדי להשתמש בו ביישומים אחרים יש לשמור את הקובץ כ-BMP, TIFF או JPEG.
כתיבה איטית של הנתונים ממחשב המצלמה לכרטיס הזיכרון (יכולה לקחת אף מספר שניות).
הצורך לבצע עיבוד לכל קובץ על מנת להציגו, תהליך שלוקח זמן ויכול להיות מייגע עבור המון קבצים.
ברם, יש היום תוכנות שיכולות לבצע עיבוד באצווה על כל הקבצים (כלומר: המשתמש מעבד קובץ אחד והתוכנה מבצעת את אותן פעולות על כל הקבצים אותם בוחר המשתמש).
חוסר בתקן אחיד, לכל מצלמה יש פורמט Raw משלה.
Ras היא משפחה של חלבונים שלהם תפקיד חשוב בהעברת אותות בתא.
כל החלבונים במשפחה זו הם חלבונים מסוג small GTPase, חלבונים המסוגלים לפרק מולקולות GTP ל-GDP.
השם של משפחת חלבונים זו נגזר מ"Rat sarcoma", הרומז לאופן הגילוי של החלבונים הראשונים במשפחה זו.
השם ras מתייחס גם לגנים המקודדים חלבונים השייכים למשפחה.
כאשר Ras "מופעל" בעקבות סיגנל שמגיע לתא הוא מפעיל בעקבותיו חלבונים נוספים שלבסוף משפיעים על ביטוי של גנים המעורבים בגדילה של התא, התמיינות והישרדות.
בגנים של ras עשויות לקרות מוטציות הגורמות ליצירה של חלבוני Ras שנמצאים בצורה המופעלת באופן תמידי, ובכך לגרום לביטוי יתר של מסלולי איתות בתא, אף ללא קבלת סיגנלים.
בשל תפקידו החשוב בגדילה ובהתחלקות של התא, מוטציות כאלו יכולות להביא לסרטן.
Ras הוא אחד האונקוגנים הבולטים ביותר במחלות סרטן אנושיות - מוטציות הגורמות ל-Ras המופעל באופן תמידי מופיעות ב-20-25% מהגידולים באדם, ובסרטנים מסוימים (כדוגמת סרטן הלבלב) מוטציות כאלו מופיעות בכמעט 90% מהמקרים.
בשנות השישים התגלו בחולדות נגיפים מחוללי סרטן על ידי ג'ניפר הארווי (Jennifer Harvey) וורנר קירשטיין (Werner Kirsten), ואלו נקראו בהתאם על שם מגליהם Harvey sarcoma virus ו-Kirsten sarcoma virus.
במחקרים שערכו אדוארד שקולניק (Edward M.
Scolnick) וחוקרים נוספים במכונים הלאומיים לבריאות (NIH) בנגיפים אלו זוהו שני הגנים הראשונים במשפחה של ras, והם נקראו בהתאמה נקראו HRAS ו-KRAS.
גנים אלו נקראו ras על שם Rat sarcoma, שכן הם גרמו לסרקומות (גידולים ברקמת החיבור) בחולדות.
ב-1982 התגלו ואופיינו גני ras מתמירים שהופיעו בסרטנים אנושיים על ידי ג'פרי קופר מהרווארד, מריאנו ברבסיד וסטיוארט הארונסון מ-NIH, ורוברט ויינברג מ-MIT.
גן ras נוסף התגלה על ידי חוקרים במכון לחקר הסרטן (ICR) ונקרא NRAS כיוון שהתגלה בתאים שנלקחו מגידול נוירובלסטומה.
שלושת הגנים של ras מקודדים חלבונים דומים מאוד המורכבים משרשראות של כ-188–189 חומצות אמינו ומסומנים כ-H-Ras, N-Ras ו־K-Ras4A ו-K-Ras4B (שני חלבוני ה-K-Ras הם בגלל שחבור חליפי).
חלבוני Ras מתפקדים כמתגים מולקולריים המבקרים רשתות איתות תוך תאיות.
Ras שולט על מסלולי מעבר אותות רבים כדוגמת פרוליפרציה, התמיינות, היצמדות תאים (adhesion), אפופטוזה ונדידת תאים.
Ras מפעיל מספר מסלולי איתות בתא, אחד מהם הוא MAPK/ERK.
מסלול זה מעביר אותות הלאה הגורמים לבסוף לשעתוק של גנים המעורבים בגדילה ובחלוקת תא.
Ras הוא חלבון G או חלבון קושר נוקלאוטיד גואנין.
הוא מורכב מתת יחידה של small GTPase, שלה דמיון לתת היחידה Gα בחלבוני G הטרוטרימרים (large GTPase).
חלבוני G מתפקדים כמתגים איתות בינאריים ולהם מצב "מופעל" ו"כבוי".
במצב "כבוי" הוא קשור ל-GDP, ואילו במצב "מופעל" Ras קשור ל-GTP, שביחס ל-GDP מכיל קבוצת זרחה נוספת.
קבוצת הזרחה הנוספת מפעילה את החלבון, וכשהיא משתחררת החלבון חוזר למצב כבוי (באמצעות שינוי קונפורמציה).
החלבון Ras מקדם פעילות GTPase, כלומר הוא בעצמו הופך מולקולת GTP ל-GDP, אולם תהליך זה איטי מכדי לפעול באופן יעיל, ולכן חלבון GAP יכול להיקשר אליו ולייצב המנגנון הקטליטי של Ras, באמצעות הספקת שיירים קטליטיים כך שמולקולת מים תמוקם באופן אופטימלי להתקפה נוקלאופילית של הגמא-פוספט של GTP.
כשקבוצת הפוספט משתחררת מולקולת ה-Ras קשורה ל-GDP, ובצורה זו פעילות האיתות של Ras "נכבית".
כיוון שבצורה זו Ras עובר למצב כבוי, חלבוני GAP מאיצים את האינאקטיבציה של Ras.
לעומתם, GEF מזרז את התגובה של שחרור GDP מ-Ras, ולאחר שזה משוחרר נקשרת ל-Ras מולקולה חדשה של GTP, ולפיכך GEF מזרז אקטיבציה של Ras.
| שם = ראצ'ט וקלאנק
| סיווג = משחק וידאו
| סוגה = משחק פעולה-הרפתקאות, משחק ירי בגוף שלישי, משחק פלטפורמה
| מנוע משחק = Kinetica
| פלטפורמות = פלייסטיישן 2פלייסטיישן 3פלייסטיישן 4פלייסטיישן 5
}}Ratchet & Clank (תעתיק: ראצ'ט וקלאנק) היא סדרת משחקי פלטפורמה תלת־ממדיים שפותחה לראשונה ב-2002 לפלייסטיישן 2 על ידי חברת Insomniac Games, וזכתה להצלחה רבה בכל העולם.
בשנת 2016, הופץ הסרט "ראצ'ט וקלאנק" המבוסס על סדרת המשחקים.
בגלאקסיית סולאנה, בתוך מפעל בכוכב לכת קוארטו, רובוט פגום אך אינטליגנטי בורח ומתרסק בכוכב הלכת ולדין, ביתו של המכונאי ראצ'ט (יצור אנושי דמוי חתול הידוע בתור לומבאקס).
אחרי שתוקן על ידו, ניתן לרובוט השם "קלאנק", השניים יוצאים למסעות ברחבי הגלאקסיה ומצילים אותם מכוחות מרושעים המאימיים עליהם.
המשחק מכיל מבחר כלי נשק וגאג'טים רחב שיעזור לשחקן לנצח את שלבי המשחק.
משחק שיצא ב-28 באוגוסט 2012 עבור פלייסטיישן 3, ופותח על ידי Insomniac Games, וקיבל קצת עזרה מ-Idol Minds.משחק זה הוא בעצם טרילוגיית של 3 המשחקים הראשונים שיצאו עבור פלייסטיישן 2 באיכות HD לפלייסטיישן 3: Ratchet & Clank, Ratchet & Clank: Going Commando ו-Ratchet & Clank: Up Your Arsenal.
במשחק השלישי, הייתה יכולת Multiplayer אך שרתי המשחק נסגרו.
למשחק שמות שונים, באירופה קוראים לו The Ratchet & Clank Trilogy, וביפן קוראים לו Ratchet & Clank: 1+2+3'''.
המשחק זכה להצלחה רבה בכל העולם, ובעקבות זאת, יצאו משחקי המשך.
המשחק יצא גם ב-Ratchet & Clank Collection יחד עם המשחק השני והמשחק השלישי לפלייסטיישן 3.
אחרי שתוקן על ידו, הרובוט שניתן לו השם "קלאנק", חושף שמשימתו לעצור את דרק, איש עסקים בלארגיאני אשר הורס כוכבי לכת כדי לבנות כוכב לכת בשביל הגזע שלו, הבלארגים, בגלל שכוכב הלכת שלהם מלא באוכלוסייה וזיהום אוויר.
ביחד השניים מנסים לעצור את משימתו של דרק ומקבלים מידע בהדרגה על תוכניותיו.
המהלך מעצבן את דרק, ששולח מצוד אחריהם.
ראצ'ט וקלאנק מנסים לגייס עזרה מקפטאן קווארק, גיבור העל / סלבריטי; לאחר שהם מסיימים בהצלחה את מחנה האימונים שלו הנקרא "גיבורי העל", הם מסכמים על פגישה משותפת עם קווארק במפקדה הפרטית שלו באומבריס.
אחרי שהם שורדים במסלול המכשולים שלו בתוך המפקדה, קווארק חושף שהוא בוגד בשניים ועובד עבור דרק כמוכר של כוכב הלכת החדש שלו.
קווארק משאיר את השניים למות במערת יצורים בלארגים, אך השניים מצליחים לברוח בקלות ונחושים יותר מתמיד לנקום בו.
לאחר שהם מצליחים לכבוש מספר כוכבי לכת הנשלטים על ידי הבלארגים, בסופו של דבר הם מגיעים לכוכב הלכת הבלארגי.
קווארק, אשר מנסה למנוע מהשניים לסכל את תוכניותיו של דרק, נלחם בהם בקרב חלל שבסופו הוא נפגע והשניים עוזבים את האזור בידיעה שהנקמה שלהם הושלמה.
לאחר קרב החלל, ראצ'ט וקלאנק עפים לקוארטו למצוא עוד מידע על תוכניותיו של דרק.
לאחר שהם מגלים שהוא יצר כוכב לכת חדש והוא רוצה למקם אותו במקום ולדין על ידי שימוש בנשק בשם "משמיד כוכבי-הלכת".
ראצ'ט, אשר מחפש לנקום בדרק, רודף אחריו בתוך ולדין ומתחיל איתו קרב.
באמצע הקרב, דרק חושף בפני השניים שהוא זה שזיהם את כוכב הלכת של הבלארגים, כדי למכור לבלארגים חלקות בתוך כוכב הלכת המלאכותי שלו ושהוא מתכוון להמשיך להשמיד עוד כוכבי לכת וליצור עוד כוכבי לכת חדשים עד שיהיה עשיר.
לאחר שניצח את הקרב, ראצ'ט משגר את דרק לתוך כוכב הלכת שלו ומשתמש בנשק שלו "משמיד כוכבי-הלכת" כדי להשמיד את הכוכב שהוא יצר וגם כדי להרוג אותו.
חתיכות מהכוכב המושמד פוגעות בולדין וכמעט הורגות את השניים.
קלאנק אשר ניזוק מהפגיעה, רואה את ראצ'ט מתחיל לעזוב את ולדין.
קלאנק הפגוע מתחיל גם הוא לעזוב את ולדין אך לפתע רואה את ראצ'ט חוזר אליו כדי לקחת את אותו ולתקן אותו.
השניים הולכים הביתה יחדיו כשהם חברים.
RavMonE (מוכר גם כ-RJump) הוא וירוס מחשבים מסוג סוס טרויאני שנכתב בפייתון, אשר "פותח דלת אחורית" במחשבים, שמערכת ההפעלה שלהם היא חלונות.
ברגע שהמחשב נדבק, הווירוס מאפשר למשתמשים בלתי מורשים לקבל גישה לתכולת המחשב.
הדבר מהווה סכנה לבעל המחשב, כיוון שהתוקף מסוגל לגנוב מידע אישי ולהשתמש במחשב כנקודת גישה לרשת פנימית.
RavMonE התפרסם בספטמבר 2006 כאשר מספר נגני איפוד נשלחו כשהם מכילים את הווירוס.
חברת אפל ספגה ביקורת ציבורית על כך שהמוצר שלהם הכיל וירוס.
Rayman Legends (מילולית: "אגדות ריימן") הוא משחק פלטפורמה שפותח והופץ על ידי יוביסופט.
הגרסה ל-PlayStation Vita יצאה בעיכוב לאוסטרליה ב-12 בספטמבר 2013 ולאירופה ב-13 בספטמבר 2013. ישנן גם גרסאות ל-PlayStation 4 ו-Xbox One.
ריימן, גלובוקס והטינזים ישנו במשך מאה שנה, בזמן זה, סיוטיו של חולם הבועות גדלו והתפשטו, כך גם הקוסם המרושע (אשר שרד את הפיצוץ ב-"Rayman Origins") שבזמן זה גדל והתפצל לחמישה "טינזים אפלים".
ריימן וחבריו התעוררו על ידי מרפי שסיפר להם על כך שהסיוטים המפלצתיים חטפו וכלאו את כל הטינזים האחרים ואת עשר הנסיכות (כולל ברברה).
ריימן, גלובוקס, הטינזים ומרפי יצאו להביס את האיומים החדשים האלה.
לאחר שהביסו ארבעה טינזים אפלים ונלחמו נגד הסיוטים הגרועים ביותר, ריימן וחבריו יצאו ל-"Olympus Maxmus" ונלחמו נגד ענן של סיוט טהור.
לאחר קרב זה החשכה התפזרה, הטינזי האפל האחרון שוגר מ"יער החלומות" , והאיזון שב לקדמותו.
ריימן- הדמות הראשית במשחק, חסר צוואר וגפיים, נשלח להציל את העולם מפני כוחות הרשע.
גלובוקס- סוג של צפרדע המהלכת על שתיים, חברו הטוב של ריימן, לא חכם במיוחד, הוא עוזר לריימן להציל את העולם.
מרפי - חברו של ריימן, מרפי מעיר את ריימן משנתו ועוזר לריימן להציל את העולם.
ברברה - אחת מהנסיכות, היא נחטפת על ידי אחד הטינזים האפלים וריימן מציל אותה, לאחר מכן היא מחליטה לעזור לריימן להציל את העולם.
הטינזים - קוסמים קטנים השומרים על סודותיו של יער החלומות .
רובם נחטפים בתחילת המשחק וריימן וחבריו מצילים אותם.
דוט וגראנד - שניים מהטינזים, שניהם גם חברים של ריימן ועזרים לו להציל את העולם (גראנד עם כתר, חולצה ורודה ואפוד ירוק, דוט עם כובע קטן שחור ובגדים שחורים).
חמשת הטינזים האפלים- טינזים מרושעים אשר השתלטו על עולמו של ריימן וכלאו את כל הטינזים והנסיכות.
בסופו של המשחק שוגרו לכוכב מרוחק על ידי ריימן.
הנסיכות - לוחמות אשר נלכדו על ידי הטינזים האפלים ושוחררו על ידי ריימן וחבריו.
הלומים - יצורים קטנים וצהובים.
Bubble dreamer (בתרגום חופשי: חולם הבועות) - מין "אלוהים" אשר ברא את עולמו של ריימן מחלומותיו.
שלח את מרפי להעיר את ריימן משנתו.
המכשף - דמות די שולית מופיע לרוב בשלבי בוס ומביא לריימן ולחבריו אגרופים מחוץ לטווח ארוך.
הלוחמים - האויבים הבסיסים ביותר במשחק.
הקרפדים (Toads) - קרפדים ירוקים ומכוערים.
מצויים בעיקר בעולם השני והרביעי.
השלדים - שלדים בצבעים שונים.
המינוטאורים - יצורים סגולים נמוכים.
ענקים - יצורים ענקיים ומכוערים מופיעים בכל העולמות בצורה אחידה.
אורות חירום - פנסים תת-ימיים שברגע שמאירים את הגיבורים הם יורים לייזר.
דרקון ימי הביניים - הבוס הראשון שמופיע, יורה כדורי אש ומכות אש.
כשמביסים אותו הוא מתנגש בשני מגדלים ונופל לבור אש שבו הוא מנוטרל.
קרפדה משוריינת - קרפדה מעופפת בשריון, הבוס השני.
בפעם הראשונה שפוגעים בה היא מאבדת חתיכה מהשריון בפעם השנייה היא מאבדת את כל השריון ומקרקרת כמו תרנגולת בפעם השלישית שפוגעים בה היא "מתפנצ'רת" ועפה משם.
לצ'נדור - מתאבק ענקי ושמן, הבוס השלישי.
מתקיף בעזרת ידיו ובעזרת נחשי וכדורי האש שלו.
אפשר להתקיפו במכת ריסוק (Crash attack) בשלושה חלקים, לאחר שנפגע בפעם השלישית הוא נופל ללבה (רוטב חריף שהוא שפך על הרצפה כדי שריימן וחבריו לא יוכלו לגעת ברצפה).
היצירה המטורפת - הבוס הרביעי, מפלצת רובוטית בצורת נחש הבנוי במערכת קיטור ולייזר ומופעל על ידי יהלום.
ריימן מפעיל אותו בטעות וכדי לפגוע בו צריך לפגוע ביהלום כאשר הוא משותק (מפעיל את הלייזר וטוען את עצמו) כשפוגעים בו הוא מתפוצץ, בדומה לבוס מ-"Rayman Origins".
ענן החושך - ענן העשוי מסיוטים של כל מי שחולם, מופיע בשלוש צורות.
צורה ראשונה היא צורת יד קלה להבסה אשר מנסה לתפוס את ריימן, צורה שנייה היא צורת שתי רוחות הבנויות מיותר סיוטים, צורה שלישית היא צורת שד עם ידיים.
כל הצורות פוגעות בריימן רק בעזרת מגע וברגע שמביסים אותן עוברים לכתוביות.
מופיעים באותה עוצמה, מראה ומצב, אבל להביס אותם לא ישנה כלום בסיפור.
Rayman Legends הוא משחק פלטפורמה דו-ממדי, המיועד לשחקן יחיד או מצב מרובה משתתפים עד ארבעה שחקנים במקביל כשמתקדמים דרך שלבים שונים.
ניתן לאסוף לומים על ידי נגיעה בהם, להביס אויבים או להציל טינזים שנלכדו.
איסוף טינזים פותח שלבים חדשים.
במשחק זה מופיעות לראשונה ברברה ואחיותיה: דמויות חדשות במשחק, שיש להן אותן יכולות כמו ריימן וחבריו, וצריך לחלץ אותן משלבים מסוימים.
בנוסף לדמויות הראשיות, ישנו גם את מרפי, אשר מופיע כדמות שעוזרת לשחקן לבצע פעולות שונות, כגון חיתוך חבלים, הפעלת מכשירים, דגדוג אויבים וסיוע באיסוף לומים.
עזרה זו פותחת מגוון רחב של שלבים שנדרש בהם שיתוף פעולה עם השחקן ומרפי כדי להתקדם.
בגרסאות של פלייסטיישן 4, PlayStation Vita ו-Wii U, שחקן חמישי יכול לשלוט במרפי בעזרת ה "טאבלט" של Wii U, מסך המגע של ויטה, או הבקר של פלייסטיישן 4. במצב של שחקן יחיד השליטה תועבר לידי מרפי והמחשב ישלוט בדמותו של השחקן.
לעומת זאת, בגרסאות של המחשב האישי, PlayStation 3 ו-Xbox 360, מרפי יגיע אוטומטית ותתבקש אינטראקציה עם אובייקטים מסוימים כדי שמרפי יעשה את פעולותיו.
Teensies in trouble ("טינזים בצרות") - העולם הראשון.
היכולת המרכזית בו היא התקפה.
Toad story (סיפור הקרפדות) - העולם השני במשחק.
היכולת המרכזית בו היא תעופה.
Fiesta de los muertos (בספרדית: המסיבה של המתים) - העולם השלישי במשחק.
היכולת המרכזית בו היא שינוי גודל.
Twenty thousand lums under the sea (עשרים אלף לומים מתחת למים) - העולם הרביעי במשחק.
היכולת המרכזית בו היא צלילה.
Olympus maxinus (אולימפוס מקסימוס) - העולם החמישי במשחק.
היכולת המרכזית בו היא ריצה על קירות.
אלה חמשת העולמות הראשונים של המשחק.
(שלב מוזיקלי הוא שלב שתוכנו הוא על פי שירים שונים כגון "Black betty" ו-"The Eye Of The Tiger").
אחרי שמשלימים את כל השלבים, נוספים "שלבי הפלישה".
אלו שלבים שאותם צריך להשלים מהר ככל האפשר.
ישנו גם עולם שישי ששמו הוא "Living Dead Party" (מסיבת המתים-חיים) המורכב כולו משלבים מוזיקליים בסגנון של פעם עם הפרעות בשידור.
מתוך כל שלבי המשחק, ישנם כ-40 שלבים שהם בעצם שלבים מ-"Rayman Origins", אבל בסגנון ה-Legends, הנעולים על ידי כרטיסי מזל (Lucky tickets).
כרטיסי מזל הם מעין כרטיסי גירוד שמקבלים אחרי שמשיגים מכסה מסוימת של לומים.
בנוסף לשלבים האלה, כשמגרדים אותם יכולים "לזכות" במספר דברים: 1. מספר מסוים של לומים, 2. יצור, (יצורים הם סוג דמויות המביאות לשחקן מספר מסוים של לומים בכל יום) 3. טינזי, 4. שלב Back to origins.
בניגוד למשחקים אחרים, המשחק מביא גם אתגרים יומיים ושבועיים.
שבהם שחקנים יכולים להתחרות בשחקנים אחרים באתגרים כגון: איסוף מספר מסוים של לומים בזמן קצר או להגיע למרחק הכי ארוך.
ניתן לגשת ליותר אתגרים על ידי העלאת דירוג ה-Awesomeness של השחקן על ידי איסוף מספר גבוה של לומים בכל שלב, צבירת גביעים, (ארד, כסף, זהב ויהלום) ושחרור טינזים.
ישנו עוד משחק מרובה משתתפים שהוא בעצם מין משחק כדורגל הנקרא "Kung Foot".
במשחק "Kung Foot" יכול השחקן לשחק נגד המחשב, נגד שחקן נוסף או לאחד עם כוחות שחקן אחר ולשחק כקבוצה.
במשחק זה אין תפקיד מוגדר לשחקן והוא יכול לשמש כשוער, או כחלוץ.
כמו כן, השערים במשחק קטנים ותכונה זו מוסיפה אתגר למשחק.
יש יותר מ-30 סקינים ולכל דמות רגילה 8-7 סקינים.
יש סקינים בלומים, אחד באנשים, ו-5 בלעדיים בכסף, בהשלמת משימות הוא אחר.
מספר הסקיןשם הסקיןעלות הסקין9barbaraלהשלים משימה בעולם הראשון10Woodsyלהשלים משימה בעולם השני11Mexicaniaלהשלים משימה בעולם השלישי12Ursoolaלהשלים משימה בעולם הרביעי13albanaלהשלים משימה בעולם החמישי14specialבלעדי
מספר הסקיןשם הסקיןעלות הסקין23originalחינם24greenחינם25red globox40,000 לומים26purple globox100,000 לומים27marioבלעדי28mogoly440,000 לומים29pink globox680,000 לומים
Ratchet & Clank Future: A Crack in Time (בתרגום חופשי לעברית: ראצ'ט וקלאנק: סדק בזמן) הוא משחק פלטפורמה שחברת Insomniac פיתחה עבור קונסולת המשחק Playstation 3, וחברת Sony Computer Entertainment הפיצה.
זהו המשחק התשיעי בסדרת משחקי Ratchet & Clank.
המשחק מהווה המשך לקודמו וחותם את טרילוגיית Ratchet & Clank Future.
המשחק ממשיך את עלילת הסיפור מהנקודה בה קודמו הסתיים.
לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מצליח לאתר את מיקומו של קלאנק ומגלה שד"ר נפריוס אחראי לחטיפתו.
במהלך המשחק, ראצ'ט מסייר ברחבי החלל כדי להתאחד שוב עם ידידו, קלאנק, שבינתיים מתעורר במקום אליו נלקח ומגלה עוד פרטים על ייעודו.
שם הדמות פרטים נוספים קלאנק רובוט חנון ללא חוש הומור, שאומר את המילים הלא נכונות בזמן הלא נכון.
במשחק הזה מגלה על יעודו כשומר השעון הגדול הבוגר.
שמו האמיתי הוא xj0461. ראצ'ט זן נדיר של יצורים בשם לומבקס בעלי חוש צדק מפותח.
במשחק זה מתגלה כי ישנו עוד לומבקס אחד חוץ ממנו ביקום.
קפטן קוורק גיבור העיר שמנסה לעזור לראצ'ט במשימתו.
במהלך המשחק הוא מאמץ "וורגרוק" וקורא לו "כדור שלג" (Snow ball).
גנרל אליסטר אזימות' אחד משני הלומבקסים היחידים שנותרו ביקום וחבר לשעבר של אביו של ראצ'ט.
מנסה לעזור לראצ'ט להציל את קלאנק, ובו בזמן מנסה למנוע את הטרגדיה שגרם לגזע הלומבקס ואת נדידתם לממד אחר.
אליסטר מוכן לעשות ככל שביכולתו כדי להחזיר את המצב לקדמותו, כולל שימוש בשעון הגדול כמכונת זמן.
ד"ר נפריוס האנטגוניסט המשני של המשחק והראשי של המשחק השלישי.
המזימה שלו במשחק הזה היא לשנות את העבר ולגרום לכך שבהווה הנבלים הם אלו שישלטו.
אורבוס יצור מגזע ה"זוני" שיצר את ה"שעון הגדול" על מנת להבטיח את תקינות הזמן ביקום.
בנוסף, הוא יצר את קלאנק על מנת שישמור על "השעון הגדול".
סיגמא 0426A "סיגמונד" שומר השעון הגדול הצעיר.
במהלך המשחק עוזר לקלאנק להכיר את השעון הגדול וללמוד עוד על ייעודו.
כמו קלאנק, גם הוא נוצר בידי אורבוס.
בסוף המשחק הוא מקודם לתפקיד שומר השעון הגדול הבוגר במקום קלאנק, לאחר שהאחרון מחליט להצטרף לראצ'ט ולנטוש את ייעודו.
Ratchet & Clank Future: Quest for Booty (בתרגום חופשי לעברית: ראצ'ט וקלאנק: מסע אל השלל) הוא משחק פלטפורמה שחברת Insomniac פיתחה עבור קונסולת המשחק Playstation 3, וחברת Sony Computer Entertainment הפיצה.
זהו המשחק השמיני בסדרת משחקי Ratchet & Clank.
המשחק מהווה המשך לקודמו ומהווה את המשחק השני בטרילוגיית Ratchet & Clank Future.
לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מתחיל בחיפוש אחריו.
לאחר פנייה לסופר מחשב "איריס" (IRIS), הוא מגלה אגדה בנוגע לפיראט בשם קפטן אנגסטרום "דרק ווטר" (Dark Water) שהצליח ליצור קשר עם הזונים בעזרת מכשיר בשם "כוכב פולקרם".
ראצ'ט ביחד עם טלווין אפוג'י יוצאים במסע למציאת כוכב הפולקרם.
במהלך המשחק, המשנה לקפטן סלג (המנהיג האחרון של הפיראטים שראצ'ט השמיד לו את הגוף), ראסטי פיט (Rusty Pete) מחזיר את קפטן סלג לחיים על ידי תקיעת הראש שלו בתוך גופו של דארק ווטר.
בכך, דארק ווטר חוזר לחיים ונאלץ לחלוק גוף עם סלג.
בנוסף, החזרת דארק ווטר לחיים מחזירה את הצוות שלו של פיראטים מקוללים.
שם הדמות פרטים נוספים ראצ'ט זן נדיר של יצורים בשם לומבקס בעל חוש צדק מפותח.
במהלך המשחק הוא מחפש אחר כוכב הפולקרם על מנת ליצור קשר עם קלאנק.
טלווין אפוג'י נערה מגזע ה"מרקיזיאן" שעוזרת לראצ'ט בחיפוש אחר קלאנק.
ראסטי פיט המשנה לקפטן הפיראטים האחרון, קפטן סלג אותו הוא מנסה להחזיר לחיים.
נוהג לגהק לאחר כל משפט.
קפטן רומולוס סלג האנטגוניסט הראשי של המשחק (ביחד עם דארק ווטר אותו הוא חיסל) והאנטגוניסט המשני של המשחק הקודם.
לאחר שראצ'ט הרס את גופו במשחק הקודם, ראסטי פיט מתקין את ראשו בתוך הגוף של דארק ווטר וכתוצאה מכך, הוא נאלץ לחלוק איתו גוף.
קפטן אנגסטרום דארק ווטר האנטגוניסט הראשי של המשחק (ביחד עם סלג).
חוסל בעבר על ידי משנהו קפטן סלג, שלאחר מכן לקח לידיו את ההנהגה של הפיראטים.
במשחק הוא חוזר לחיים בעזרת קללה לאחר שראסטי פיט מתקין את ראשו של סלג בגופו.
הצליח ליצור קשר עם גזע ה"זוני".
Rated R: Remixed הוא אלבום הרמיקס השני של זמרת הפופ ריהאנה, אשר יצא לאור ב-24 במאי 2010 על ידי חברת התקליטים דאף ג'אם.
אלבום הרמיקסים יצא לאור בסמוך לצאת אלבום הרמיקסים Good Girl Gone Bad: The Remixes.
עם יציאתו נכנס אלבום הרמיקסים אל המקום ה-158 במצעד הבילבורד 200.
מדינהתאריך יציאהפורמטחברת תקליטיםמקורברזיל8 במאי 2010הורדה דיגיטליתדאף ג'אםפינלנדגרמניההונגריההולנדפורטוגלספרדשוודיהשווייץארצות הברית24 במאי 2010
Rarities Volume 1 הוא אלבום האוסף השמיני של הזמרת-יוצרת האנגלייה שרה ברייטמן.
אלבום האוסף יצא לאור ב-18 בדצמבר 2015, בהוצאת חברת התקליטים נמו רקורדס.
אלבום האוסף הוא חלק משלושה אלבומי אוסף, אותם הוציאה ברייטמן באותו התאריך.
עטיפתו היא קולאז' של תמונות שנלקחו מאלבומים שונים שהופצו במהלך הקריירה שלה.
אזורתאריך יציאהפורמטחברת תקליטיםמקורעולם18 בדצמבר 2015הזרמת מוזיקה • הורדה דיגיטליתנמו
Rarities Volume 2 הוא אלבום האוסף התשיעי של הזמרת-יוצרת האנגלייה שרה ברייטמן.
שני אלבומי האוסף שיצאו ביחד איתו הם: Rarities Volume 1 ו-Rarities Volume 3.
Rarities Volume 3 הוא אלבום האוסף העשירי של הזמרת-יוצרת האנגלייה שרה ברייטמן.
שני אלבומי האוסף שיצאו ביחד איתו הם: Rarities Volume 1 ו-Rarities Volume 2.
"Rather Be" (בעברית: מעדיף להיות) הוא שיר של הרכב המוזיקה אלקטרונית האנגלי קלין בנדיט יחד עם שירתה של הזמרת ג'ס גלין.
השיר יצא לאור ב־17 בינואר 2014 כסינגל הרביעי מתוך מאלבום אולפן הבכורה של קלין בנדיט New Eyes.
הוא מופיע גם בגרסת הדלוקס לאלבום הבכורה של גלין, I Cry When I Laugh.
השיר נכתב על ידי חברי הלהקה ג'ק פטרסון וגרייס צ'אטו, יחד עם ג'ימי נייפס וניקול מרשל, והופק על ידי פטרסון וצ'אטו.
וורנר מיוזיק גרופ הוציאה מספר רמיקסים רשמיים לשיר להורדה דיגיטלית, בשיתוף פעולה עם תקליטנים כמו All About She ו־Cash Cash.
השיר הגיע למקום הראשון במצעד הסינגלים הבריטי והיה הסינגל השלישי ביותר הנמכר ביותר בשנת 2014, השיר בילה ארבעה שבועות במקום הראשון, ומכר למעלה ממיליון עותקים מאז שיצא לאור והפך לסינגל השביעי שעבר שהוכרז שלוש פעמים כפלטינה.
בארצות הברית, השיר הגיע לשיא במקום מספר 10 ב־בילבורד הוט 100.
השיר הפך ללהיט בינלאומי בין השאר בגלל הווידאו קליפ של השיר שהפך ללהיט ויראלי ביוטיוב.
הוא צולם בטוקיו ומציג את הרוקה אבה, ונכון לאוקטובר 2022, יש לו יותר מ־696 מיליון צפיות.
הוא זכה בקטגוריית "הריקוד המוסרט הטוב ביותר" בטקס פרסי גראמי 2015 בארצות הברית.
"Rather Be" נכתב על ידי הקלידן ג'ק פטרסון, ניקול מרשל וג'יימס נאפייר, והופק על ידי נגן הצ'לו גרייס צ'אטו ולוק פטרסון.
"Rather Be" מופיע במפתח של G♯ מינור, בקצב של 121 פעימות לדקה.
מכאן התקדמות אקורד של G♯m-D♯m / F♯-E maj7-B של המסלול המכשור כולל כינור, צ'יפ מיוזיק הבהובים סינטיסייזר, בס איטי, פסנתר ושירה.
"Rather Be" השומע לראשונה ב-4 בדצמבר 2013, בתחנת הרדיו "BBC 1" של די ג'יין זאין לאו.
תאריך ההפצה הדיגיטלי של השיר תוכנן במקור להיות 19 בינואר 2014, אך הועבר ל-17 בינואר.
הסינגל הונפק על ידי וורנר מיוזיק, והוא השלישי שצולם מאלבום אולפן הבכורה של Clean Bandit."וורנר מיוזיק גרופ" פרסמה גם מספר רמיקסים רשמיים שפורסמו להורדה דיגיטלית, עם תקליטנים כמו All About She ו-Cash Cash.
ארגוןרשימהמיקוםמקורבילבורד500 שירי הפופ של כל הזמנים451100 שירי הדאנס הטובים בכל הזמנים100
הווידאו קליפ בוים על ידי חברי הלקה והועלה ליוטיוב ב-5 בדצמבר 2013. מאז הוא זכה ליותר מ-570 מיליון צפיות.
הסרטון צולם בטוקיו, יפן ומציג את הרוקה אבה כמעריצה יפנית של הלהקה.
חברי הלהקה תיארו את הקליפ כך: "הקליפ מראה מעריצה יפנית של הלהקה שמתחילות לה הזיות ומתחילה להזות את חברי הלהקה באופן מפתיע בחיי היום יום שלה כשפית.
הצילומים בטוקיו היו חוויה מדהימה: בילינו שם כמעט שבוע וכולם היו כל כך מועילים.
עשינו את זה בעצמנו כמו תמיד, וזה היה די מפחיד מכיוון שמעולם לא הפקנו שום במקום כל כך רחוק לפני כן.
היו לנו קצת בעיות בצילומי הסצנה ברכבת.
מסתבר שזה נחשב גס רוח להפליא להשמיע רעש ברכבת, אז כשהתחלנו לרקוד במסלול הרכבת עם השיר, צעקנו זה לא הלך טוב!."
ב-16 בינואר 2014, הקבוצה ביצעה את "Rather Be" בלונג לאונג של רדיו BBC 1, יחד עם גרסת כיסוי ל-"Royals" של לורד.
הם ביצעו את זה כחלק מהתפאורה שלהם בכדור הקיץ, גלסטונברי ו-T בפארק .
הם הופיעו גם במסיבת השקת המועמדות לפרסי בריטניה לשנת 2015.
באפריל 2014 סקרו את השיר ב-1975 ברדיו ה-BBC Live 1 לאונג.
מספטמבר 2014 ועד דצמבר 2016 נעשה שימוש השיר בפרסומות האוכל של מרקס אנד ספנסר, עד ינואר 2017 כאשר השיר הוחלף ל-"Shape of You" של אד שירן.
בספטמבר 2014 הוציאה קוקה קולה פרסומת בארצות הברית ובה מופיע השיר.
בספטמבר 2014, רשת YES הציגה את השיר במונטאז 'הסיום של העונה האחרונה של דרק ג'יטר במשחק בייסבול של ליגת Major League.
השיר הוצג בעונה 6 של הסדרה Glee בפרק " עלייתה ונפילתה של סו סילבסטר ".השיר בוצע על ידי חברי להקת "New Directions".
אדנה דורו ביצע את השיר בעונה ה-14 של אמריקן איידול.
השיר שימש במשחק קונאמי, Pro Evolution Soccer 2016 כסינכל השלישי.
השיר הוא מוזיקת הגיבוי בשנת 2016 למודעות עבור אתר הנופש וקזינו Graton בצפון קליפורניה.
מאזדה השתמשה בשיר בפרסומת אוסטרלית לרכב Mazda2.
גרסת כיסוי של מארק סקיביליה לשיר הוצגה בסרט "האנימציה של סוני" ו-"פיטר ארנב".
שנה פרס קטגוריה תוצאה 2014 המיטב לשנת 2014 של בילבורד 10 השירים הטובים ביותר של 2014 2015 פרסי גראמי השנתיים ה-57 הקלטת המחול הטובה ביותר
RavenDB הוא בסיס נתונים מבוזר המושתת על מודל המסמכים (Document Model) ותומך במאפייני ACID במלואם.
היא תוכנת קוד-פתוח הכתובה בשפת C# ונתמכת על ידי מערכות הפעלה מרובות, לרבות Windows, Linux ו-MacOS.
פיתוח בסיס הנתונים "RavenDB", (או "Rhino DivanDB" בשמו המקורי), החל בשנת 2008 על ידי אורן עיני (Ayende Rahien) ונמשך על ידי חברת Hibernating Rhinos Ltd..
לדברי החברה היה RavenDB בסיס הנתונים מושתת מודל-המסמכים הראשון שפעל על-גבי NET framework .
הוא גם מראשוני בסיסי הנתונים מסוגו שסיפקו תמיכה מלאה בכל מאפייני ACID.
הנתונים נשמרים על ידי RavenDB במסמכים חסרי-סכימה (Schemaless) בפורמט JSON.
ברמת האחסון, המסמכים נכתבים בפורמט בינארי בשם "Blittable",.
המסמכים מקובצים באוספים (Collections) - כל מסמך שייך לאוסף אחד בלבד.
ניתן לפרושֹ מערכות RavenDB באשכול מבוזר של שרתים (הקרויים "צמתים", "nodes"),
באמצעות שכפול מולטי-מאסטר (multi-master replication).
לשם ביצוע פעולות מסוימות ברמת האשכול, נדרשת הסכמת רוב הצמתים; כדי להשיג את ההסכמה, משתמשים הצמתים באלגוריתם Raft (Raft Consensus Algorithm).
משימות בסיס הנתונים מחולקות בין הצמתים באופן מאוזן, כדי להקל על העומס המוטל על כל אחד מהם.
בתחילת דרכו השתמש RavenDB במנוע האחסון ESENT.
בגרסה 3.0 כלל בסיס הנתונים לראשונה את מנוע האחסון הבלעדי Voron.
RavenDB מבטיח מאפייני ACID מלאים גם בפעולות ברמת השרת היחיד, וגם ברמת האשכול.
בהתאם למאפייני ACID: כל תנועה תבוצע במלואה, או שלא תבוצע כלל.
ניתן לצרף למסמכים ערכים מטיפוס שלם שניתנים לעדכון על ידי יישומי-לקוח רבים ללא גרימת קונפליקטים.
ניתן לצרף למסמכים "סדרות-זמן" לניהול נתונים בעלי חותם זמן.
RavenDB תמיד עונה לשאילתות באמצעות אינדקס.
אם לא נמצא אינדקס מתאים, בסיס הנתונים מייצר אינדקס חדש באופן אוטומטי לטיפול בשאילתות מסוג זה.
משימת יצירת אינדקסים ועדכון אינדקסים קיימים מתבצעת ברקע.
ניתן ליצור ולערוך אינדקסים גם ידנית.
יישומי לקוח יכולים לשלוח לשרתים שאילתות באמצעות ביטויי LINQ או באמצעות שפת השאילתות הבלעדית RQL (Raven Query Language) - בעלת תחביר המבוסס על SQL.
ניתן לנסח שאילתות שמתייחסות אל מסמכים המכילים הפניות למסמכים אחרים כאל קודקודים של גרף.
זה מאפשר בין השאר ניסוח של שאילתות רקורסיביות.
הטלה (Projection) – אינדקסים ושאילתות מסוגלים לבצע עיבוד נתונים הכולל חישובים או סקריפטים.
חיפוש טקסט-מלא (Full-text search) – ברמה הנמוכה, הנתונים מתאנדקסים (indexed) עם Lucene.net; פירוש הדבר שהאינדקסים תומכים חיפוש טקסט-מלא.
ענן RavenDB הוא שירות-בסיס-נתונים שהופעל בשנת 2019 במערכות AWS, Microsoft Azure ו-GCP.
השירות מבצע משימות ניהול כגון תחזוקת חומרה ובטיחות המשתמשים.
הוא מציג את שיתוף משאבי ה-CPU בין צמתים שונים באשכול כדי למנוע חניקה (throttling).
RavenDB היא מערכת קוד-פתוח תחת רישיון AGPLv3 1. היא זמינה עם רישיון חופשי ורישיון מסחרי.
Ratchet & Clank 3 (בעברית: ראצ'ט וקלאנק 3) הוא משחק וידאו משנת 2004, שפותח על ידי Insomniac Games ופורסם על ידי Sony Computer Entertainment עבור פלייסטיישן 2. זהו החלק השלישי בסדרת "Ratchet & Clank" והופץ באירופה ב-12 בנובמבר 2004.
המשחק דומה למשחקים קודמים בסדרה אך מציג תכונות חדשות כמו רמות לכלי נשק וסקינים.
המשחק עוקב אחר ההרפתקה של ראצ'ט וקלאנק דרך ביקום בדיוני כדי להביס נבל רובוטי, ד"ר נפאריוס, שמתכוון להרוס את כל היצורים החיים.
המשחק הוא הראשון בסדרה שמציע מצב משחק מרובה משתתפים וכמו גם מצב שחקן יחיד.
מצב המשחק המרובה משתתפים ברשת הופסק בפלייסטיישן 2 ביוני 2012 ולפלייסטיישן 3 בפברואר 2018. מצב המרובה משתתפים ברשת כלל שלושה מצבי משחק שונים עם כל מבחר כלי הנשק שזמינים במצב יחיד.
בנוסף למצב משחק מרובה המשתתפים, יש לו הבדלים רבים אחרים בהשוואה לקודמיו כגון גרפיקה באיכות גבוהה יותר, עולמות גדולים יותר ורכבים הניתנים לנהיגה.
אותו הקול של הדמויות מהמשחק הקודם חוזרים במשחק הנוכחי, ומדובבים חדשים נשכרו לדובב את הדמויות החדשות.
בשנת 2025, מגזין רולינג סטון דירג את המשחק במקום ה-11 ברשימת 25 משחקי הפלייסטיישן 2 הגדולים של כל הזמנים.
בזמן ששיחקו שחמט בפנטהאוז שלהם בגלקסיית בוגון, ראצ'ט וקלאנק מקבלים הודעה על כך שכוכב הבית של ראצ'ט, ולדין, מותקף על ידי צבא "טיירנואידים".
ראצ'ט מתחזה לקצין בסיירת הגלקטית, והוא מוביל תקיפה שמצליחה להבריח את הטיירנואידים.
בתדרוך לאחר הניצחון, הנשיא הגלקטי מספר לצמד כי הוא מאמין שנבל רובוטי המכונה ד"ר נפאריוס אחראי על ארגון הפלישה.
מכיוון שמעט מאוד ידוע על נפריוס, הסיירים הגלקטיים מחליטים לאתר את האיש היחיד שהביס אותו אי פעם - קפטן קווארק.
ראצ'ט מגלה שקווארק השתגע והוא חי עם שבט פראי על כוכב הלכת פלורנה ולוקח אותו אל ספינת האם של הסיירת הגלקטית שנקראת "ספינת הפיניקס", שם הוא פוגש את קפטן הסיירים, סשה פירוניקס.
עם החזרתו לשפיות של קפטן קווארק לאחר שצפה בראצ'ט משחק במשחקים שמבוססים על הרפתקאותיו הישנות בתוך וידי-קומיקס (קונסולת משחקים שנמצאת בתוך המשחק), קווארק יוצר את "כוח ה-Q", חוליית עלית, ומורה על ראצ'ט, קלנק ופעיל כוח ה-Q נוסף בשם סקיד לחדור לבסיסו של נפריוס בכוכב אקוואטוס.
לאחר שהגיעו לכוכב, הם פרצו למאגר הנתונים של ד"ר נפאריוס, וקלאנק השיג מפה של טייהרנוזה, עולם הבית של הטיירנואידים.
ראצ'ט וקלאנק נשלחים לטייהרנוזה במטרה להרוג את מלכת הטירנואידים ומצליחים להשמידה.
כאשר הצוות חוזרים ל"ספינת הפיניקס", ד"ר נפאריוס שולח שידור אל תוך הספינה ולועג לכוח ה-Q.
ביג אל, המומחה הטכני של הצוות, עוקב אחר השידור ומצא שהוא מגיע מכוכב דאקס.
שם, ראצ'ט וקלאנק לומדים כי ד"ר נפריוס בנה נשק שנקרא "משמיד יצורים אורגניים", אך הם לא מצליחים למצוא שום מידע עליו.
בנוסף, הם מוצאים קליפ מוזיקה שהפיקה כוכבת הפופ קורטני גירס (פרודיה רובוטית על בריטני ספירס), בו היא מורה לרובוטים להרוס צורות חיים אורגניות.
קלאנק קובע פגישה עם גירס, שם היא גורמת לו לאבד הכרה ומוסרת אותו לד"ר נפאריוס.
מודע לתהילה של קלנק ככוכב קולנוע, נפאריוס מבקש ממנו לשמש כפנים של תוכניתו למחוק את כל הגזעים שאינם רובוטיים, אך הוא מסרב.
בתגובה, נפאריוס יוצר כפיל מרושע בשם "קלונק" ושולח אותו לתפוס את מקומו של קלאנק.
ראצ'ט, שלא מודע להחלפה, יוצא למשימה עם סקיד לחקור את פעילות האויב בכוכב הלכת "אובני מון".
כשראצ'ט נמצא בדרכו ל"ספינת הפיניקס", הוא מגלה שקורטני גירס חוטפת את סקיד והופכת אותו לרובוט.
ראצ'ט טס לכוכב שלה, מתעמת איתה, ומחזיר את סקיד חזרה לספינת האם.
בינתיים, סשה מאתרת את הספינה של נפריוס, "הלוויתן", בנמל חלל מרוחק, ושולחת את הצמד ואת קפטן קווארק לתפוס את ד"ר נפאריוס.
נפריוס מגלה שהמפגש הוא מלכודת, והוא מפעיל את מערכת ההשמדה העצמית של הלוויתן לפני שנמלט.
קווארק מסרב לעזוב את הספינה, בטענה שהוא צריך לאסוף מידע, ו"נספה" לכאורה כאשר הספינה מתפוצצת.
לאחר שהשניים חזרו לספינת האם, ארגנו אזכרה קצרה לכבוד קפטן קווארק, ולאחר מכן, ראצ'ט הלך לסייע לכוחות הריינג'רים הנלחמים בפלישת חיילי הטיירנואידים בעיר מטרופוליס.
שם, הוא נחשף ל"משמיד יצורים אורגניים", וד"ר נפאריוס משתמש בו כדי להפוך את אזרחי מטרופולין ואת חיילי הטיירנואידים לרובוטים.
כשראצ'ט הגיע למשמיד, הוא מגלה על כך שקלאנק הוחלף בשיבוט רשע וד"ר נפאריוס מצווה על השיבוט להרוג את ראצ'ט ונעלם.
לאחר שראצ'ט הרג את השיבוט, ראצ'ט וקלנק מתאחדים מחדש כדי להרוג את נפאריוס.
תוך כדי חיפוש בשרידי ספינת הלוויתן, הם מוצאים עדויות לכך שקווארק זייף את מותו.
אחד המשחקים שראצ'ט משחק על ספינת האם, חושף את מיקומו של המחבוא הסודי בו קפטן קווארק, המושפע מפחדנות, מתחבא ומסרב להילחם עוד.
כאשר הצמד בדרכם לספינת הפיניקס, הם מגלים כי היא מותקפת ועוזרים להגן עליה.
לאחר שנלחמו בהתקפה על הפניקס, הצמד מגיע לכוכב הבא שבו נמצאת ה"משמיד יצורים אורגניים" וקלאנק משמיד אותו באמצעות תותח יונים.
עם זאת, סשה מודיעה להם כי "משמיד יצורים אורגניים" שני ומתקדם יותר מוכן לשיגור במרכז הפיקוד הראשי של נפאריוס על כוכב הלכת מיילון.
ראצ'ט וקלנק מאתרים את ד"ר נפאריוס ומביסים אותו, אך הוא מפעיל את ה"משמיד יצורים אורגניים", שהופך לרובוט ענק שחמוש בכבדות.
לפני שהוא עומד למחוץ את השניים, קפטן קווארק מופיע עם מטוס שמסיח את דעתו, ונותן לצמד פתח להשמיד את ה"משמיד יצורים אורגניים" השני.
כאשר ראצ'ט הורס את ה"משמיד", נפריוס מנסה להשתגר לאזור אחר אך לא טורח לציין יעד השיגור, ולבסוף הוא והמשרת שלו לורנס נתקעים על אסטרואיד רחוק.
הדמות הראשית הוא ראצ'ט, לומבקס מכוכב ולדין (שמדובב על ידי ג'יימס ארנולד טיילור).
הוא נלחם בעזרת מפתח ברגים כנשק קר ויכול להשתמש ב-20 סוגי כלי נשק חמים.
קלאנק, הצירוף הרובוטי והגיבור המשותף של ראצ'ט (שדובב על ידי דייוויד קיי), בדרך כלל מחובר לגב של ראצ'ט ומשתמש בכלי תעופה מיוחדים כדי לעזור לתנועתו של ראצ'ט על הקרקע והאוויר.
ד"ר נפאריוס, הנוול הראשי במשחק (שמדובב על ידי ארמין שימרמן), הוא עריץ רובוטי שמתכוון להשמיד את כל היצורים האורגניים.
ככל שהשחקן מתקדם במשחק הוא יכול להשיג 20 סוגי כלי נשק ולכל כלי נשק (מלבד ה- RY3NO) יש 8 רמות כוח.
לצד כלי הנשק, המשמשים בעיקר בלחימה, ישנם 10 גאדג'טים שניתן לאסוף.
אם לשחקן היו שמירות של משחקים קודמים בסדרה, השחקן יכול לקבל כלי נשק בחינם.
במשך רוב המשחק השחקן יהיה בשליטה על ראצ'ט אך באזורים מסוימים השחקן משתלט על קלאנק.
קלאנק יכול לתת פקודות לרובוטים קטנים יותר הנקראים Gadgebots לביצוע משימות בעזרת פקודות כדי לפתור חידות ולתקוף אויבים.
בחלק מן המשחק, קלאנק מציג גם תרחישים של "קלאנק ענק" שבו קלאנק הופך לצורה גדולה ומתקדמת יותר ויכול להילחם באויבים בגודל ענקי.
השחקן יכול גם לשחק כקפטן קווארק בקונסולה שנמצאת בתוך "ספינת הפיניקס" שנקראת "Vid Comics", אשר מתבססים על ההיסטוריה של קפטן קווארק והסכסוכים הקודמים שלו עם ד"ר נפאריוס.
המשחק מציע מגוון גדול של אויבים ושלבים שונים.
הוא כולל גם מצבים מרובי משתתפים מקוונים, כגון כיבוש דגלים, מצב לחימה ומצור (בהם השחקן מסתער על בסיס היריב ומנסה להרוס את ליבת הכוח שבתוכה).
הוא תומך עד שמונה שחקנים בו זמנית ותומך בצ'אט קולי באמצעות אוזניות PS2 תואמות.
יש צורך בחיבור לאינטרנט כדי לשחק ברשת מול שחקנים אחרים.
Rattle and Hum (בעברית: שקשוק והמהום) הוא אלבום הופעה ואלבום אולפן של להקת הרוק האירית U2. בנוסף לאלבום, יצא גם סרט הופעה בבימויו של פיל ג'ואנו.
האלבום הופק על ידי ג'ימי איובין ויצא ב-10 באוקטובר 1988, בעוד שהסרט הופץ על ידי סרטי פרמאונט ויצא ב-27 באוקטובר.
לאחר ההצלחה של האלבום הקודם של הלהקה, "The Joshua Tree", הפרויקט של "Rattle and Hum" מתאר את החוויות המתמשכות של הלהקה עם מוזיקת שורשים מארצות הברית בסיבוב ההופעות "The Joshua Tree", וכולל אלמנטים של בלוז רוק, פולק רוק ומוזיקת גוספל בסאונד שלהם.
הפרויקט הוא אוסף של שירי אולפן חדשים, שירים בהופעה חיה וגרסאות כיסוי.
האלבום כולל שיתופי פעולה עם בוב דילן, בי.
בי קינג ומקהלת הגוספל "New Voices of Freedom" של הארלם.
אף על פי ש-"Rattle and Hum" היה אמור להיות מחווה למוזיקאים אגדיים, כמה מבקרים האשימו את U2 בניסיון למקם את עצמם בין המוזיקאים האלה.
הביקורות על אלבום והסרט היו מעורבות.
הסרט הכניס רק 8.6 מיליון דולר, אבל האלבום היה הצלחה מסחרית, הגיע למקום הראשון בכמה מדינות ומכר 14 מיליון עותקים.
הסינגל "Desire" הפך לסינגל הראשון של הלהקה שהגיע למקום הראשון בבריטניה, והוא הגיע למקום השלישי בארצות הברית.
לאחר קיפאון ותגובת נגד בביקורת ל-"Rattle and Hum", הלהקה המציאה את עצמה מחדש בשנות ה-90 עם כיוון מוזיקלי ותדמית חדשה.
בזמן ש-U2 היו בהרטפורד, קונטיקט במהלך סיבוב ההופעות "The Joshua Tree", הם נפגשו עם הבמאי פיל ג'ואנו אשר הציע ללהקה ללא הזמנה להכין סרט תיעודי באורך מלא על סיבוב ההופעות.
ג'ואנו הציע לשכור את מרטין סקורסזה, ג'ונתן דמי או ג'ורג' מילר לביים את הסרט.